section_heading: Povijest
paragraph_text: Takav tranzistor sastoji se od dviju kristalnih dioda. Baza i kolektor čine takozvanu kolektorsku diodu, a baza i emiter emitersku diodu. Te dvije diode u stvari su srasle jedna u drugu. Stavimo između emitera E i kolektora C jednog PNP tranzistora određeni električni napon U<sub>C</sub>. Emiter je spojen s pozitivnim, a kolektor s negativnim polom izvora struje. Stoga struja u kolektorskom krugu neće teći jer je smjer propusta struje kolektorske diode suprotan smjeru propusta struje emiterske diode. No pustimo li preko baze (B) struju I<sub>b</sub>, teći će struja i preko kolektora. Kolektorska struja I<sub>C</sub> može biti i 100 puta jača od struje koja prelazi preko baze. Na taj način možemo mijenjanjem slabe pomoćne struje I<sub>B</sub> regulirati vrlo jake struje I<sub>C</sub>, koje teku kroz tranzistor preko kolektora. Pomoćnu struju I<sub>B</sub> možemo mijenjati uzimanjem većeg ili manjeg broja galvanskih članaka ili mijenjanjem električnog otpora R. Svakoj promjeni struje I<sub>B</sub> odgovara promjena struje I<sub>C</sub>. Omjer jakosti kolektorske struje I<sub>C</sub> i struje I<sub>B</sub> koja teče preko baze zove se faktor strujnog pojačanja tranzistora β: